
РЕПУБЛИКА БЪЛГАРИЯ
	Министерство на околната среда и водите
	
	Регионална инспекция по околната среда и водите - Плевен

ДО 
Г-Н ВИКТОР СТАНЧЕВ
Г-Н РАДОСЛАВ ЦВЕТКОВ
ЧЛЕНОВЕ НА УПРАВИТЕЛНИЯ СЪВЕТ НА
„ЕЛЕКТРОРАЗПРЕДЕЛИТЕЛНИ МРЕЖИ ЗАПАД“ ЕАД
ГР. СОФИЯ

ЧРЕЗ ПЪЛНОМОЩНИК
Г-ЖА Т П
 
ГР. СОФИЯ
(пълномощно, рег. № 3074/18.07.2024 г.)

Относно: Инвестиционно предложение (ИП) за „Нов БКТП 1 х 800 kVA/20/0,4 kV в ПИ 73198.451.37, м. "Пречника", гр. Троян. Ново кабелно електропроводно отклонение СрН от ВЛ 20 kV "Смирненски" до нов БКТП в ПИ 73198.451.37, м. "Пречника", гр. Троян. Нова въздушна мрежа НН с ВКЛ и монтаж на електромерни табла от нов БКТП"

 
УВАЖАЕМИ ГОСПОДИН СТАНЧЕВ,
УВАЖАЕМИ ГОСПОДИН ЦВЕТКОВ,

Във връзка с Ваше уведомление с вх. № АО-4982/24.09.2026 г. и допълнителна информация с вх. № АО-4982-1/02.10.2026 г. на РИОСВ – Плевен, за ИП „Нов БКТП 1 х 800 kVA/20/0,4 kV в ПИ 73198.451.37, м. "Пречника", гр. Троян. Ново кабелно електропроводно отклонение СрН от ВЛ 20 kV "Смирненски" до нов БКТП в ПИ 73198.451.37, м. "Пречника", гр. Троян. Нова въздушна мрежа НН с ВКЛ и монтаж на електромерни табла от нов БКТП", на основание чл. 6а, т. 2 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, приета с ПМС № 201/31.08.2007 год., с вс. изм. и доп.), Ви уведомявам следното:
ИП за „Нов БКТП 1 х 800 kVA/20/0,4 kV в ПИ 73198.451.37, м. "Пречника", гр. Троян. Ново кабелно електропроводно отклонение СрН от ВЛ 20 kV "Смирненски" до нов БКТП в ПИ 73198.451.37, м. "Пречника", гр. Троян. Нова въздушна мрежа НН с ВКЛ и монтаж на електромерни табла от нов БКТП", попада в обхвата на чл. 2, ал. 2 от Наредбата за ОС.
1. Предвижда се изграждане на нов бетонов комплектен трансформаторен пост (БКТП) 1х800kVA/20/0,4 kV, в ПИ 73198.451.37, м. "Пречника", гр. Троян, изграждане на ново кабелно електропроводно отклонение средно напрежение (СрН) от ВЛ 20kV "Смирненски", до нов БКТП в ПИ 73198.451.37, м. "Пречника", гр. Троян и изграждане на нова въздушна мрежа ниско напрежение (НН) с въздушна кабелна линия (ВКЛ) и монтаж на електромерни табла. БКТП ще се разположи в ПИ 73198.451.37, м. "Пречника", гр. Троян. Трафопостът ще е от материали ГПУ 120min, без отвори към съществуващи сгради. Обслужва се отвън, с достъп отпред и отстрани. В БКТП ще се монтира силов маслен трансформатор с мощност 800 kVA/20/0,4 кV. Разпределителната уредба СрН представлява компактно комплектно разпределително устройство (КРУ) с единична шинна система, триполюсни мощности разединители за входяща/изходяща кабелни линии и триполюсни мощностни разединители комбинирани с предпазители, за трансформаторните присъединявания. Разпределителната уредба ниско напрежение (НН) представлява комплектно комутационно устройство с прекъсвачи, предпазители, измерителни устройства и трансформатори. Управлението на разпределителните уредби СрН и НН ще бъде ръчно от място. Предвидени са съответните защити, блокировки и заземяване на уредбите.
За захранване на страна СрН на новия БКТП, до оста на съществуващ въздушен електропровод ( ВЕЛ) 20 kV „Смирненски" от п/ст  „Троян 1", ще се изправи нов ЖР стълб тип ЪМ 20-951. От новия ЖР ще се изгради ново кабелно електропроводно отклонение 20 кV до новия трафопост. Кабелната линия 20 kV ще се положи в изкоп, като при пресичане на пътните платна ще се положи в нова тръбна мрежа. Трасето на кабелната линия СрН, ще преминава изцяло по съществуващи общински пътища и улици. За изграждане на новата кабелна линия СрН ще се направят изкопи с обща дължина 894 m, ще се изтегли 2850 m кабел 20 kV и 950 m усукан кабел 20 kV, ще се положат 80 m PVC тръби в бетонов кожух. Ще се извърши възстановяване на изкопаната асфалтовата настилка.
От страна НН на новия БКТП ще се изтеглят  4 бр.  нови кабели НН 1 kV. Два кабела НН, ще се изтеглят до нови стоманобетонови стълбове – СБС-1-кл.А и СБС-1-кл.В, за да захранят нови въздушни линии изпълнени с усукани проводници (ВЛУП) с основен и отклонения. От новите СБС-1, до захранваните обекти, ще се изправят 69 нови СБС, като на някои от тях пред захранваните обекти, ще се монтират нови ел. табла, на височина 1,8 м от горния ръб, захранени с нови ВЛУП. Останалите два кабела НН, ще се изтеглят до ПИ 73198.451.53, гр. Троян, където на имотна граница ще се монтира нов кабелен разпределителен шкаф, с четири входно изходни канали – КРШ-4. От КРШ да се изтегли нов кабел НН 1kV, до съществуващ СБС-1Б, за да се захрани нова въздушна линия с усукан проводник. Трасето на кабелната линия НН, ще преминава изцяло по съществуващи общински пътища и улици. Ще се изкопаят 374 m изкопи и ще се положат 70 m PVC тръби в бетонов кожух. Ще се изправят 69 бр. стоманобетонови стълбове (СБС) и ще се монтират 20 ГЕТ и 1 КРШ. Ще се извърши възстановяване на изкопаната асфалтовата настилка. Новите табла и КРШ ще се пломбират, заземят и заключат.
За реализирането на ИП не се налага изграждане на нова техническа инфраструктура (пътища/улици, водопровод, газопровод, канал и др.). ИП не е свързано с ползване на вода, нито със заустване на производствени или битови отпадъчни води. При реализацията на ИП ще се образуват изкопни земни маси, които ще се използват за обратен насип. Генерираните строителни и други отпадъци ще се събират разделно и ще се предават за последващо оползотворяване на лица, притежаващи документ по чл. 35 от Закона за управление на отпадъците.
Съгласно КАИС на АГКК, 73198.451.37, м. "Пречника", гр. Троян, с площ 95 m², е урбанизирана територия, с начин на трайно ползване „незастроен обект за жилищни нужди“. Проекта за ИП е изготвен въз основа на сключени договори за присъединяване към електроразпределителната мрежа (ДПРЕМ) на „Електроразпределителни мрежи Запад“ ЕАД, ДПРЕМ 1205604334/03.12.2024 г., ДПРЕМ 1205637909/05.12.2024 г., ДПРЕМ 1205606823 от 04.12.2024 г., ДПРЕМ 1205613202/04.12.2024 г., ДПРЕМ 1205647695/06.12.2024 г., ДПРЕМ 1205641474/10.12.2024 г., ДПРЕМ 1205594221/27.11.2024 г., ДПРЕМ 1205593866/27.11.2024 г., ДПРЕМ 1205594143/25.11.2024 г., ДПРЕМ 1205585762/27.11.2024 г., ДПРЕМ 1205575280 от 11.12.2024 г., ДПРЕМ 1205577288/28.11.2024 г., ДПРЕМ 1205579783/29.11.2024 г., ДПРЕМ 1205776958/14.05.2025 г., ДПРЕМ 1205568131/27.11.2024 г., ДПРЕМ 1205567852/25.11.2024 г., ДПРЕМ 1205587335/26.11.2024 г., ДПРЕМ 1205560056/28.11.2024 г., ДПРЕМ 1205563599 от 25.11.2024 г., ДПРЕМ 1205573590/13.12.2024 г., ДПРЕМ 1205560639/29.11.2024 г., ДПРЕМ 1205560902/25.11.2024 г., ДПРЕМ 1205563564/25.11.2024 г., ДПРЕМ 1205577335/25.11.2024 г., ДПРЕМ 1205563104/02.12.2024 г., ДПРЕМ 1205573128/11.12.2024 г., ДПРЕМ 1205563024 от 28.11.2024 г., ДПРЕМ 1205560205/26.11.2024 г., ДПРЕМ 1205561115/25.11.2024 г., ДПРЕМ 1205559720/25.11.2024 г., ДПРЕМ 1205560360/25.11.2024 г., ДПРЕМ 1205562117/26.11.2024 г., ДПРЕМ 1205560037/26.11.2024 г. и ДПРЕМ 1205560424/09.09.2024 г.  
2. ИП не попада в границите на защитени територии по смисъла на Закона за защитените територии.
3. ИП не попада в границите на защитени зони по смисъла на Закона за биологичното разнообразие. Най-близко разположената защитена зона от мрежата НАТУРА 2000 (на около 3,174 км) е:
- BG0001493 „Централен Балкан - буфер”, за опазване на природни местообитания и на дивата флора и фауна, по чл. 6, ал. 1, т. 1 и 2 от ЗБР, обявена със Заповед №РД-272/31.03.2021 г. на МОСВ (обн. ДВ, бр. 46/2021 г.).
4. В Закона за енергетиката /ЗЕ/ е направено разграничение между понятията „пренос“ и „разпределение“ на електрическа енергия, а именно: 
·  Съгласно т. 44 от §1 на Допълнителните разпоредби на ЗЕ, пренос на електрическа и топлинна енергия или природен газ, нефт и нефтопродукти е транспортиране на електрическата или топлинната енергия или природния газ, нефта и нефтопродуктите през преносната мрежа или тръбопроводи;
·  Съгласно т. 49 от §1 на Допълнителните разпоредби на ЗЕ, разпределение е транспортиране на електрическа енергия или природен газ през разпределителните мрежи. 
ИП не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на ЗООС. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по екологична оценка и оценка на въздействието върху околната среда (ОВОС).
С оглед гореизложеното, отчитайки местоположението (извън границите на защитени зони от мрежата НАТУРА 2000) и характера на заявеното ИП, при реализацията му няма вероятност от отрицателно въздействие върху защитени зони от мрежата НАТУРА 2000, включително и върху най - близко разположената защитена зона BG0001493 „Централен Балкан - буфер”, по отношение на:
•	Пряко или косвено унищожаване, увреждане или фрагментиране на природни местообитания и местообитания на животни, предмет на опазване в защитена зона BG0001493 „Централен Балкан - буфер”;
•	Трансформация на местообитания на видове, безпокойство или прогонване на видове животни, предмет на опазване;
•	Нарушаване целостта и целите на опазване на защитената зона;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района върху природни местообитания и местообитания на животни, предмет на опазване в защитена зона BG0001493 „Централен Балкан - буфер”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.


							
С уважение, 

